Asociaţia de Dezvoltare Intercomunitară pentru servicii

în sectorul de apă şi apă uzată din judeţul Satu Mare


PROIECT DE HOTĂRÂRE
privind aderarea Asociației de Dezvoltare Intercomunitară pentru servicii în sectorul de apă și apă uzată din județul Satu Mare  la Federația Asociațiilor de Dezvoltare Intercomunitară
din Domeniul Apei (F.A.D.I.D.A.)

  Adunarea Generală a Asociaţilor, 
   având în vedere :
· Informarea Federației Asociațiilor de Dezvoltare Intercomunitară din domeniul apei (F.A.D.I.D.A.), înregistrată la Asociație sub nr. 166/17.04.2018,

· Actul Constitutiv și Statutul Federației Asociațiilor de Dezvoltare Intercomunitara din Domeniul Apei (F.A.D.I.D.A.),
   luând în considerarea prevederile art. 35 alin. (1) „ Două sau mai multe asociaţii sau fundaţii se pot constitui în federaţie” coroborate cu prevederile art 36 și cele ale art. 37 din O.G. nr 26/2000 cu privire la asociații și fundații, cu modificările și completările ulterioare,
           în temeiul prevederilor din  16, alin. 2, lit. l din Statutul Asociaţiei,

HOTĂRĂŞTE:


Art. 1  Se aprobă aderarea Asociației de Dezvoltare Intercomunitară pentru servicii în sectorul de apă și apă uzată din județul Satu Mare la Federația Asociațiilor de Dezvoltare Intercomunitara din Domeniul Apei (F.A.D.I.D.A.).


Art. 2  Se aprobă Actul Constitutiv și Statutul  Federației Asociațiilor de Dezvoltare Intercomunitară din Domeniul Apei (F.A.D.I.D.A.) conform anexei 1 și anexei 2 care fac parte integrantă din prezenta hotărâre.


Art. 3  Se aprobă  participarea  Asociației de Dezvoltare Intercomunitară pentru servicii în sectorul de apă și apă uzată din județul Satu Mare la patrimoniul iniţial al F.A.D.I.D.A. cu o contribuţie în valoare de 500 lei.


Art. 4   Se aprobă plata către F.A.D.I.D.A  a unei cotizații anuale în sumă de 2.000 lei.


Art. 5  Se aprobă mandatarea domnului Lazin Octavian, având  calitate de Director executiv al Aparatului tehnic al Asociației, să reprezinte Asociației de Dezvoltare Intercomunitară pentru servicii în sectorul de apă și apă uzată din județul Satu Mare în raporturile juridice cu Federatia Asociațiilor de Dezvoltare Intercomunitara din Domeniul Apei (F.A.D.I.D.A.)  și să facă parte din Adunarea Generală  a F.A.D.I.D.A.

            Art. 6 Cu ducerea la îndeplinire și punerea în aplicare  a  prezentei hotărâri se încredințează domunul Lazin Octavian, directorul executiv al Aparatului Tehnic al Asociației.
            Art. 7 Prezenta hotărâre se comunică  cu membri Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare, pentru  îndeplinirea procedurii prevăzută la art. 21, alin. 2, din Statutul Asociaţiei, cu domnul Lazin Octavian și cu Federația Asociațiilor de Dezvoltare Intercomunitară din Domeniul Apei (F.A.D.I.D.A.).

                                                                                                   Satu Mare, ______________2018
PREŞEDINTE,                                                                    SECRETAR,
                        Pataki Csaba                                                                      

